Eingabe an einen Praeses
Material: papyrus
Place: Panopolis
Categories: Eingabe
Aurelius Sansnos an den Präses Flavius Gregorius
Scheidung der Tochter
Rückgabe der verpfändeten Mitgift durch den Ehemann
Φλαυίῳ Γρηγ[ο]ρίῳ τῷ διασημοτάτῳ ἡγεμόνι 
παρὰ Αὐρηλίας Σενμώρου Σανσνῶτος διʼ ἐμοῦ Αὐρηλίου Σανσνῶτος Βησᾶ πατρὸς αὐτῆς 
τοῦ καὶ ἔχοντος αὐτὴν ὑποχειρίαν ἀπ[ὸ] Πανὸ[ς] πόλεως. πρὸ δωδεκαετοῦς χρόνου,  οἷα γείνεται, 
ἡγεμὼν κύριε, ἐκ παρθενείας ἀνδρ[ὶ] ἐγαμήθη Πανίσκῳ τιν[ὶ ]....ουθου ἀπὸ τῆς αὐτῆς 
πόλεως, ἐξ οὗ τεκνοποιίαν ἔσχεν, καὶ ὑπολείπεται αὐτῇ υἱός. ἔπειτα δὲ ἐξεβλήθη πρὸ 
ἐνιαυτοῦ, καὶ μέχρι σήμερον τρέφεται ὑπʼ ἐμοῦ μετὰ τοῦ υἱοῦ αὐτῆς. οὐ μὴν ἀλλὰ καὶ ὑπέθετο 
ὁ ἀνὴρ αὐτῆς τὰ ἐνέχυρά μου τὰ ἐν τάξει προικὸς δοθέντα αὐτῇ ὑπʼ ἐμοῦ ἐν ὥρᾳ γάμου τινὶ 
δανιστῇ, καὶ μέχρι σήμερον [οὐκ ἀνέ]λαβεν. ὕστερον δὲ μετ[ὰ πολὺ]ν χρόνον ἀπέσπα
σεν τὸν παῖδα. διὸ πρ[οήχθην] δεηθῆναι τῆς σῆς χρηστ[ό]τητος, ἡγεμὼν κύριε, διὰ 
τῆς δέ μου τῆς ἀναφορᾶ[ς] ἀξιῶν κελεῦσαι διὰ τῆς σῆς κελεύσεως διʼ οὗ ἐὰν δοκι
[μάσ]ῃ σου τὸ μεγαλεῖον τοῦτον ἐπαναγκάσαι λυτρωθῆναι τὰ ἐνέχυρα αὐτῆς καὶ ἀποκα
[ταστ]αθῆν[αί] μοι καὶ μὴ [ἐνοχ]λεῖσθαί με περ[ὶ] ὀφειλῆς αὐτοῦ, ὅπως ἐκ τῆς σῆς προστάξεως 
[τὰ ἴδια δυνάμενος ἀναλ]αβεῖν καὶ ἐ[κ] τούτων τραφῆναι χάριτάς σοι ὁμολογήσω. διευτύχει. 
[ὑπατείας τῶν δεσποτῶν ἡμῶν] Κωνσταντίνου  Ἀ[γο]ύστου τὸ η καὶ Κωνσταντίνου τοῦ ἐπιφανεστάτου 
[Καίσαρος τὸ δ] Ἐπεὶφ ιε.  Αὐρήλιος Σανσνῶς ὁ προκ ἐπιδέδωκα ὡς πρόκ. ἔγρα ὑπὲρ α Αὐρή Ἱερακίων.